Държавен вестник, бр. 65, 2009 г., стр. 13

БРОЙ  65 	
Д Ъ Р Ж А В Е Н  В Е С Т Н И К 	
СТР.  13  
–  обмен на информация и документация, 
включително по отношение на нови техноло­
гии, проекти, международни търгове и други;
– двустранни консултации;
– посещения на експерти и учредяване на 
работни групи;
– обмен на специалисти;
– програми за обучение;
– други подходящи форми на сътрудничество.
4.2. Договарящите страни могат да правят 
предложения за по-тясно сътрудничество по 
дейностите, предвидени в това споразумение. 
За тази цел, когато бъде счетено за необхо­
димо и по взаимно съгласие, могат да бъдат 
подписвани договори между съответните съ­
общителни организации, които да съдържат 
освен другото целите, плановете за действие, 
сроковете, съответните отдели и лицата, отго­
ворни за прилагането и успешното изпълнение 
на договорите. 
Член 5
Договарящите страни се споразумяват да 
си сътрудничат в подготовката на позиции и 
за предоставянето на взаимна подкрепа, свър­
зана с участие в конференции и форуми на 
специализираните международни организации 
в областта на съобщенията и информационните 
технологии, когато това е практически възможно 
и не противоречи на националните интереси 
на всяка от договарящите страни. 
Член 6
По отношение на областите на информаци­
онните технологии и съобщенията договарящите 
страни подкрепят прякото сътрудничество по 
следните въпроси:
6.1. Прилагане на правила и процедури при 
изпълнението на дейности, като мониторинг, 
контрол, разпределение на честотния сектор.
6.2. Прилагане на икономическите и тър­
говските принципи на пазарната икономика в 
сектора на съобщенията и информационните 
технологии.
6.3. Стандартизация.
6.4. Развитие на информационното общество.
6.5. Технически и практически аспекти 
на електронното правителство, включително 
развитие на инфраструктурата в областта на 
комуникациите.
6.6. Съвместни изследователски проекти в 
областта на комуникациите и информационните 
технологии.
6.7. Насърчаване на най-новите постижения 
на глобалните информационни и комуникаци­
онни технологии.
6.8. Развитие на капацитета и на човешките 
ресурси.
6.9. Други въпроси по взаимно съгласие.
Член 7
Страните подкрепят прякото сътрудничество 
между компетентните организации в техните 
държави в областта на научноизследовател­
ската дейност в областта на информационните 
технологии и комуникационното оборудване, 
както и в обучението на специалисти.
Член 8
Това споразумение не засяга правата и задъл­
женията на договарящите страни, произтичащи 
от международни споразумения с трети страни.
Член 9
9.1. Компетентните органи, отговорни за 
изпълнението на това споразумение, са:
– за Република България: Държавната аген­
ция за информационни технологии и съобщения;
–  за Република Узбекистан: Агенцията за 
съобщения и информационни технологии.
9.2. Договарящите страни своевременно се 
уведомяват в случай на промяна, свързана с 
тези компетентни органи. 
Член 10
Всяка от договарящите страни се задължава 
да не разкрива информацията, придобита по 
силата на това споразумение, на трета страна 
без предварителното съгласие на договарящите 
страни.
Член 11
Договарящите страни полагат всички усилия 
за решаването на спорове, произтичащи от тъл­
куването и прилагането на това споразумение, 
посредством преки преговори и консултации.
Член 12
За кореспонденция във връзка с прилагането 
на това споразумение двете договарящи страни 
използват английски или руски език. Езикът за 
кореспонденция между другите организации и 
институции по това споразумение се определя 
по взаимно съгласие между тях.
Член 13
Всяка от договарящите страни може да 
предлага писмени изменения и/или допълнения 
към това споразумение, които се уточняват 
чрез преговори.
Измененията и/или допълненията по пред­
ходната алинея влизат в сила по реда на чл. 14, 
ал. 1 от това споразумение.
Член 14
Това споразумение влиза в сила от датата 
на получаването на последната от диплома­
тическите ноти, с които договарящите страни 
взаимно се уведомяват за изпълнението на 
техните вътрешноправни процедури за влиза­
нето му в сила.
Споразумението се сключва за срок 5 години 
от момента на влизането му в сила и се под­
новява автоматично за последователни срокове 
от 5 години, освен ако някоя от страните не го 
денонсира в писмена форма по дипломатически 
път най-малко 6 месеца преди края на всеки срок. 
Прекратяването на това споразумение не 
засяга развитието на договорените програми 
и проекти, чиято реализация е започнала и не 
е завършена по време на прекратяването на 
споразумението.